Хекуба
Хекуба е дъщеря на Димант, царя на Фригия.

Тя е първата жена на троянския цар Приам. Заедно имат 19 деца. От Приам е майка на Парис. Когато Хекуба била бременна с него, сънувала, че ражда не дете, а горяща факла, която щяла да запали цяла Троя. Гадателите тогава ѝ обяснили, че явно синът ѝ ще бъде причината за гибелта на Троя.

Според някои митове обичала Аполон и родила от него син на име Троил.

При подялбата на пленничките след края на Троянската война се пада да бъде робиня на Одисей. Отведена е до брега на Тракийски Херсонес, където избожда с пръсти очите на трака Полиместор, убил най-малкия ѝ син Полидор. Накрая, според някои легенди, е превърната в кучка.

Източници 

Герои от древногръцката митология